E-COMMER
కామర్స్‌ డిస్కౌంట్లతో రవాణా షేర్ల ర్యాలీ
ముంబై,అక్టోబరు 3: ఇ-కామర్స్‌ సంస్థలు ప్రకటించిన పండుగ సీజన్‌ ఆఫర్లతో లాజిస్టిక్‌ కంపెనీల షేర్లు భారీగాపెరిగాయి. అమెజాన్‌, ఫ్లిప్‌కార్ట్‌, స్నాప్‌డీల్‌ వంటిసంస్థలు భారీ డిస్కౌంట్లు ఆఫర్లతో ఐదురోజులపాటు మార్కెట్లలో హల్‌చల్‌ చేస్తున్న సంగతి తెలిసిందే. ఫ్లిప్‌కార్ట్‌ బిగ్‌బిలియన్‌డే, అమెజాన్‌ ఐదు రోజులసేల్‌, స్నాప్‌డీల్‌ ఔట్‌బాక్స్‌ వంటివాటితో కస్టమర్లను ఊరిస్తున్నాయి. అయితే ఇందుకు అనుగుణంగా అనుబంధంగా ఉన్న రవాణాకంపెనీలషేర్లు మాత్రం ఊపందుకున్నాయి. పటేల్‌ ఇంటిగ్రేటెడ్‌ లాజిస్టిక్స్‌ ఐదుశాతం పెరిగి 89.55 రూపాయ లకురాగా, బ్లూడార్ట్‌ ఎక్స్‌ప్రెస్‌ ఒకటిశాతం పెరిగింది. గతిస్నోమాన్‌ లాజిస్టిక్స్‌, ఆల్‌కార్గో లాజిస్టిక్స్‌, ఏగిస్‌ లాజిస్టిక్స్‌ వంటివి మూడుశాతం, 4.5శాతం చొప్పున పెరిగాయి. బెంచ్‌మార్క్‌ సెన్సెక్స్‌ సూచి కూడా ఒకటిశాతం పెరిగింది.
ఐదురోజుల డిస్కౌంట్‌ విక్రయాలకుగాను ఇ-కామర్స్‌సంస్థలు మొదటిరోజే ఊపందుకున్నట్లు ఒకరికిమించి ఒకరు ప్రకటించుకుంటున్నాయి. అమెజాన్‌ ఈసారి ఒకటవ తేదీనుంచి ప్రకటించిన డిస్కౌంట్‌సేల్‌ తనసాధారణ రోజువారి వ్యాపారంకంటే ఆరురెట్లు పెరిగిందని ప్రకటించింది. === వడ్డీరేట్లపై ద్రవ్యవిధాన సమీక్ష కమిటీ సమావేశం ముంబై, అక్టోబరు 3: వడ్డీరేట్లను నిర్ణయిం చేందుకు ప్రభుత్వం కొత్తగా ఏర్పాటు చేసిన మానిటరింగ్‌ పాలసీ కమిటీ తన మొట్టమొదటి సమావేశం నిర్వ హించింది. ద్రవ్యవిధాన సమీక్షను రెండురోజులపాటు నిర్వహించ నున్నందున మొదటిసారిగా కొత్తగా ఏర్పాటయిన ఆరుగురు సభ్యుల కమిటీ ఆర్‌బిఐ గవర్నర్‌ ఉర్జిత్‌ పటేల్‌ అధక్షతన సమావేశం అయింది. వడ్డీరేట్లు తగ్గించేందుకుఅ నుగుణం గా ద్రవ్యోల్బణం, రుణపరపతి, ఆర్థికవృద్ధి, విదేశీ వాణి జ్యం, అంతర్జాతీయ ఆర్థిక స్థితిగతులను విస్తృతంగా పరిశీ లించిన అనంతరం వడ్డీరేట్లపై ఈ కమిటీ ఒక నిర్ణయానికి వస్తుంది. ప్రతిసారి 11గంటలకు వివరాలను వెల్లడించే సాం ప్రదాయానికి భిన్నంగా నాలుగవ ద్వైమాసిక ద్రవ్యవిధాన సమీక్ష మంగళవారం మధ్యాహ్నం 2.30 గంటలకు వెల్లడి అవు తుందని తేలింది. ధరల స్థితిగతులకు అనుగుణంగా ప్రస్తుతం ఆర్‌బిఐ కమిటీ వడ్డీరేట్లను యధాతథంగా కొనసాగించాలని నిర్ణయించినట్లు సమా చారం. ఆర్‌బిఐ లక్ష్యనిర్దేశిత ద్రవ్యోల్బణం నాలుగుశాతం లేదా రెండుశాతం అటూఇటూగా కొనసాగించే లక్ష్యానికి అనుగుణంగా పరపతిసమీక్ష ఉంటుందని అంచ నా. ఇప్పటికిప్పుడు వడ్డీరేట్లు తగ్గించేందుకు ఆర్‌బిఐ ముందుకు వస్తుందని భావించలేమని బ్యాంక్‌ ఆఫ్‌ మహారాష్ట్ర ఎండి సిఇఒ ఆర్‌పి మరాఠే వెల్లడించారు.
ఆగస్టు రిటైల్‌ ద్రవ్యోల్బ ణం ఐదునెలల కనిష్టంగా అంటే 5.05శాతంగా ఉంది. టోకుధరలసూచి ద్రవ్యోల్బణం రెండేళ్ళ గరిష్టస్థాయికి అంటే 3.74శాతంగాఉంది. ప్రభుత్వం గత ఆగస్టులోనే ద్రవ్యోల్బ ణ లక్ష్యం నాలుగుశాతంగా నిర్ణయించింది. రెండుశాతం అటూ ఇటూగా ఉన్న వడ్డీరేట్లలో మార్పులకు సానుకూలం అవుతుందని ప్రకటించింది. వచ్చే ఐదేళ్లపాటు ద్రవ్యవిధానాన్ని కొనసాగించేందుకు వీలుగా ఈ వడ్డీరేట్లు ఇదేవిధంగా కొనసాగాలని నిర్ణయించారు. ఈసమీక్షపరంగా ఉర్జిత్‌పటేల్‌ నిరర్ధక ఆస్తుల పరంగా కొన్ని కీలక నిర్ణయాలు ప్రకటిస్తారని కొందరు బ్యాంకింగ్‌ నిపుణులు చెపుతున్నారు.